สวัสดีค่ะ พอดีหนูมีอาการ มีเม็ดตุ่มใสๆเล็กๆตาข้างเล็บนิ้วนางค่ะ มันมีน้ำข้างในด้วยนะคะ เป็นนิ้วเดียวค่ะ ตอนแรกคิดว่าแพ้ซันไลค่ะ หนูก็ใส่ถุงมือล้างจาน แต่พอมาดูวันนี้เหมือนเม็ดใสๆมันเพิ่มขึ้นค่ะ อยากทราบว่ามันเป็นอะไรหรอคะ รักษายังไง ห้หายขาดคะ เพราะหนูเคยเป็นมา1รอบแล้วก็หายไปค่ะนี้กลับมาเป็นอีก เมื่อก่อนนี้จะเป็นใต้เท้าด้วยค่ะ
สวัสดีค่ะ การวินิจฉัยที่เป็นไปได้-ผื่นระคายสัมผัส เกิดจากการที่ผิวหนังสัมผัสกับสารที่เป็นพิษ หรือระคายเคือง เช่น กรด ด่าง สบู่ โดยไม่มีการเปลี่ยนแปลงทางด้านภูมิคุ้มกันของร่างกาย-ผื่นแพ้สัมผัส เกิดจากการที่ผิวหนังสัมผัสกับสารที่บุคคลนั้นแพ้เช่นนิกเกิล ยาง เครื่องหอม แล้วทำให้เกิดการเปลี่ยนแปลงทางภูมิคุ้มกันของร่างกาย-งูสวัด มักขึ้นเป็นแถบตามการไปเลี้ยงของเส้นประสาท เป็นตุ่มน้ำบนพื้นสีแดง แสบและคันหากสัมพันธ์กับการล้างมือหรือใช้สารซักล้างที่มือ อาจจะนึกถึงโรคกลุ่มผื่นแพ้สัมผัสแนะนำพบแพทย์เพื่อประเมินรอยโรคให้ได้การวินิจฉัยที่แน่นอนก่อนค่ะ การรักษาจะต้องขึ้นอยู่กับการวินิจฉัยโรคได้อย่างถูกต้อง และมุ่งหาสาเหตุ (ถ้ามี) และหลีกเลี่ยงสารหรือสภาวะแวดล้อมที่จะกระตุ้นให้โรคกำเริบ การรักษาด้วยยาเป็นเพียงการระงับอาการและขึ้นอยู่กับระยะโรค ถ้าเป็นช่วงมีตุ่มน้ำใส อาจประคบผื่นแฉะหรือตุ่มน้ำด้วยน้ำเกลือหรือน้ำยา Burow's เป็นการชะล้างน้ำเหลืองที่แห้งกรังออกไป ช่วยให้ผื่นแห้งลง เมื่อผื่นแห้งแล้ว เริ่มใช้ยาทาประเภทสเตียรอยด์ได้ ไม่ไปแกะเกาตุ่ม รับประทานยาแก้คันถ้ามีอาการคัน อาบน้ำเปล่าสะอาด ไม่ควรเอาสบู่ไปถูที่ตุ่มแดงโดยตรงถ้าตุ่มเจ็บ แสบ แดงมากขึ้น ร่วมกับมีเลือดหรือหนองไหลจากตุ่มควรรีบไปค่ะ เพราะอาจมีการติดเชื้อซ้ำซ้อนร่วมด้วยได้